সীমান্ত উন্মুক্ত, বিএসএফ প্রহরা তেমন ছিল না, এই সুযোগে পূর্ব পাকিস্তান (পরে বাংলাদেশ) থেকে অবাধ বিদেশি অনুপ্রবেশ চলছিল। গত সত্তর ও আশির দশকে কয়েক বছর ধরে অসমে বিদেশিদের বিরুদ্ধে প্রচণ্ড আন্দোলন হয়, পরে অসমের ছাত্র ইউনিয়নের সঙ্গে ‘অসম চুক্তি’ করতে বাধ্য হন তৎকালীন প্রধানমন্ত্রী রাজীব গাঁধী। বর্তমানে অসমে যে জাতীয় নাগরিক পঞ্জির খসড়া তৈরি হয়েছে, সেটা রাজীব গাঁধীকৃত অসম চুক্তির ভিত্তিতেই। তিন বছর ধরে ৫৫ হাজার কর্মীর অক্লান্ত পরিশ্রমের ফসল এই খসড়া, যার তদারকিতে রয়েছে সুপ্রিম কোর্ট। সুতরাং এই খসড়া তালিকা নিয়ে রাজনৈতিক নেতাদের হইচই চেঁচামেচি বেমানান ও অস্বস্তিকর।